Na osnovu člana 4. Zakona o policiji („Službeni glasnik RS” br. 6/16, 24/18 i 87/18), ministar unutrašnjih poslova donosi

**UPUTSTVO**

**o organizovanju poslova i načinu rada policije u zajednici, na sektorima i policijskim odelјenjima**

**I. OSNOVNE ODREDBE**

1. Ovim uputstvom usmerava se organizovanje poslova i način rada policije u zajednici, na sektorima, saobraćajnim sektorima (u dalјem tekstu: sektor) i policijskim odelјenjima u obavlјanju policijskih poslova u policijskim ispostavama i saobraćajnim policijskim ispostavama (u dalјem tekstu: ispostava) i delatnostima koje vrše policijski službenici.
2. Rad policije u zajednici predstavlјa neposrednu i stalnu saradnju i partnerstvo sa građanima i drugim subjektima zajednice radi ostvarivanja bezbednosne prevencije, rešavanja lokalnih bezbednosnih prioriteta i stvaranja povolјnog bezbednosnog ambijenta u okviru obavlјanja policijskih poslova.
3. Sektori i policijska odelјenja utvrđuju se na području ispostava i obuhvataju područje jedne ili više mesnih zajednica, odnosno određenu prirodnu i bezbednosnu celinu na kojoj se može efikasno pratiti stanje bezbednosti i organizovati obavlјanje policijskih poslova.

Sektori u ispostavama za bezbednost na rekama i policijska odelјenja u ispostavama koje na svom području imaju plovne reke obuhvataju i deo toka reke uklјučujući obalu, dok se policijska odelјenja u ispostavama za bezbednost na železnici utvrđuju van sedišta tih ispostava.

1. Saobraćajni sektori utvrđuju se na području ispostava i obuhvataju određeni broj ulica, trgova i raskrsnica u gradovima i većim naselјenim mestima, ili putne pravce van naselјenih mesta, a na državnim putevima, po pravilu, deonicu puta.

**II. PODELA PODRUČJA**

1. Područja policijskih uprava i policijskih stanica utvrđuju se aktom o načelima za unutrašnje uređenje, a broj sektora i njihova kategorizacija, kao i broj policijskih odelјenja na području ispostave utvrđuju se aktom o unutrašnjem uređenju i sistematizaciji radnih mesta.
2. Područja ispostava, sektora i policijskih odelјenja utvrđuju se odlukom direktora policije na predlog načelnika policijske uprave uz prethodnu saglasnost načelnika Uprave policije i Uprave saobraćajne policije.

Odluka iz stava 1. ove tačke sadrži pojedinačno za svaku ispostavu bliže određenje područja sektora i njihovu numeraciju, odnosno bliže određenje područja policijskih odelјenja.

1. Podela područja na sektore i policijska odelјenja vrši se saglasno proceni javne bezbednosti, broju i gustini naselјenosti stanovništva, stepenu urbanizacije, privredno ekonomskoj razvijenosti, broju i značaju objekata i resursa, dužini i kategoriji puteva, razvijenosti saobraćajne infrastrukture, broju i vrsti vozila, naplatnih stanica i turizma, blizini državne granice, graničnih prelaza i drugih regionalnih i lokalnih karakteristika određenog područja.

Za područja na kojima navedeni elementi ukazuju da ostvarivanje bezbednosne zaštite zahteva stalno prisustvo policijskih službenika utvrđuju se sektori prve kategorije, a za ostala područja sektori druge kategorije.

Policijska odelјenja utvrđuju se na područjima van sedišta ispostava na kojima raspolaganje službenim prostorijama i drugim resursima i prisustvo policijskih službenika olakšava pristup građana policiji, omogućava stvaranje povolјnog bezbednosnog ambijenta u zajednici, ostvarivanje prava građana i rešavanje lokalnih bezbednosnih i drugih prioriteta.

1. Podelu područja sektora i policijskih odelјenja na pozorničke i patrolne rejone utvrđuje odlukom načelnik policijske uprave na predlog načelnika policijske stanice/komandira ispostave uz prethodnu saglasnost načelnika Uprave/Odelјenja policije i Uprave/Odelјenja saobraćajne policije u policijskim upravama.

Izuzetno od stava 1. ove tačke, kada ostvarivanje bezbednosne zaštite i razlozi hitnosti to zahtevaju komandir ispostave po nalogu načelnika policijske uprave može odrediti područje pozorničkog, odnosno patrolnog rejona van područja utvrđenih odlukom.

1. Pozornički rejon obuhvata područje jedne ili više ulica ili deo ulice, naselјa ili dela naselјa, a izuzetno i šire područje, na kojem ostvarivanje bezbednosne zaštite zahteva stalno ili povremeno prisustvo policijskih službenika.

Stalni pozornički rejon utvrđuje se za područje na kojem ostvarivanje bezbednosne zaštite zahteva neprekidno prisustvo policijskih službenika u smenama.

Povremeni pozornički rejon utvrđuje se za područje na kojem ostvarivanje bezbednosne zaštite zahteva prisustvo policijskih službenika u određene dane ili u određeno doba dana i njegovo utvrđivanje je uslovlјeno bezbednosnim izazovima i rizicima i ostvarivanjem bezbednosnih potreba zajednice.

1. Patrolni rejon utvrđuje se na području ispostave i, po pravilu, obuhvata područje sektora/policijskog odelјenja.

Patrolni rejon može obuhvatiti i područje više sektora/policijskih odelјenja ili njihove delove, na kojem se kroz blagovremeno reagovanje ostvaruje bezbednosna zaštita lјudi i imovine.

Patrolni rejon može obuhvatiti i određeni putni pravac železničkog saobraćaja, kao i akvatorijum plovnih reka, uklјučujući i delove obala.

**III. DELATNOSTI POLICIJE I NAČIN VRŠENјA**

1. Policijski poslovi se obavlјaju vršenjem delatnosti policije u skladu sa aktom kojim je bliže uređen način obavlјanja pojedinačnih policijskih poslova.
2. Delatnosti policije su: rukovodna (Rd), dežurstvo (Dž), interventna (It), pozornička (Pz), patrolna (Pt), rad u zajednici (Rz), operativna (Op), obezbeđenje (Ođ), policijska pomoć (Pp), sprovođenje (Sđ), kontrolni punkt (Kp), posebna akcija (Pa), kontrola saobraćaja (Ks), regulisanje saobraćaja (Rs), uviđaj saobraćajnih nezgoda (Uv), lokalna (Lo), obuka (Ob), kurirska (Kr) i kontrolna delatnost (Kt).

U toku smene, policijski službenik, po pravilu, vrši jednu delatnost policije, a izuzetno može vršiti više delatnosti policije, kroz realizaciju zadataka koje definiše komandir ispostave.

O izvršenim delatnostima policijski službenici sačinjavaju izveštaj koji obuhvata opis i način izvršenja zadataka, kao i druge aktivnosti preduzete tokom vršenja delatnosti.

1. Rukovodna delatnost vrši se organizovanjem, planiranjem, praćenjem, usmeravanjem, koordiniranjem i kontrolom rada policijskih službenika.

Rukovodnu delatnost vrše rukovodioci u organizacionoj jedinici, a izuzetno po nalogu neposrednog rukovodioca policijski službenik koga on odredi.

Rukovodna delatnost planira se prema potrebama organizacije i procesa rada, vrši se u uniformi, a izuzetno u građanskom odelu.

1. Dežurstvo je delatnost policije koja se vrši u službenim prostorijama i obuhvata prijem poziva, prijava i zahteva, praćenje pojava i događaja, prikuplјanje, analiziranje važnosti i objedinjavanje informacija, usmeravanje i koordinaciju rada policijskih službenika, blagovremeno izveštavanje i informisanje rukovodilaca, pružanje obaveštenja građanima, praćenje korišćenja i funkcionisanje sistema veze, vođenje službenih evidencija i obavlјanje drugih zadataka.

Dežurstvo se vrši u uniformi, neprekidno (24 časa), u smenama, po pravilu, od 12 časova, a izuzetno može se vršiti i povremeno.

1. Interventna delatnost vrši se obilaženjem, opserviranjem i vidlјivim prisustvom policijskih službenika u uniformi na patrolnom rejonu, hitnim postupanjem nakon neposrednog opažanja i po prijavama i obaveštenjima o bezbednosnim događajima, sa cilјem ostvarivanja bezbednosne zaštite, odnosno sprečavanja i otkrivanja krivičnih dela i prekršaja, otkrivanja i hapšenja njihovih učinilaca, obezbeđenja tragova, predmeta, svedoka i pružanja pomoći i zaštite žrtvama.

Interventnu delatnost vrše stalno u smenama dva ili više policijskih službenika, od kojih je jedan vođa interventne patrole, korišćenjem službenih vozila.

1. Pozornička delatnost vrši se vidlјivim prisustvom policijskih službenika u uniformi na pozorničkom rejonu, neposrednim opažanjem, ostvarivanjem stalne komunikacije i pružanjem pomoći građanima, prikuplјanjem obaveštenja, održavanjem javnog reda i mira, sprečavanjem vršenja krivičnih dela i prekršaja i obavlјanjem drugih zadataka.

Pozorničku delatnost vrše pešice jedan ili više policijskih službenika u zavisnosti od stanja bezbednosti na pozorničkom rejonu.

Pozornička delatnost vrši se u smenama, stalno ili povremeno. Za vršenje pozorničke delatnosti na istom pozorničkom rejonu određuju se, po mogućnosti, isti policijski službenici.

1. Patrolna delatnost vrši se obilaženjem, opserviranjem i vidlјivim prisustvom policijskih službenika u uniformi na patrolnom rejonu, neposrednim opažanjem, ostvarivanjem stalne komunikacije i pružanjem pomoći građanima, prikuplјanjem obaveštenja, sprečavanjem i otkrivanjem krivičnih dela i prekršaja, pronalaženjem i hvatanjem učinilaca, održavanjem javnog reda i mira i obavlјanjem drugih zadataka.

Na patrolnom rejonu koji obuhvata područje više sektora/policijskih odelјenja, patrolna delatnost vrši se i kroz interventno reagovanje radi uspostavlјanja narušenog javnog reda i mira, sprečavanja vršenja krivičnih dela, traganja za licima i predmetima, otkrivanja i hapšenja učinilaca krivičnih dela ili prekršaja i obavlјanja drugih zadataka.

Patrolnu delatnost vrše dva ili više policijskih službenika, od kojih je jedan vođa patrole. Izuzetno, u zavisnosti od stanja bezbednosti na patrolnom rejonu, patrolnu delatnost danju može vršiti jedan policijski službenik.

Patrolna delatnost vrši se pešice ili korišćenjem službenih vozila, bicikala, plovila, helikoptera, drugih sredstava i službenih konja.

Patrolna delatnost može se vršiti i kroz prisustvo policijskih službenika u sredstvima železničkog saobraćaja.

1. Rad u zajednici kao delatnost vrši se kroz komunikaciju sa građanima i predstavnicima lokalne zajednice, tokom koje se građani informišu i savetuju o ostvarivanju prava i bezbednosnoj zaštiti, identifikovanje uzroka i uslova koji pogoduju vršenju prekršaja i krivičnih dela, ostvarivanje kontakata sa predstavnicima društvenih i privredenih subjekata, predstavnicima civilnog društva, manjinskih zajednica i ranjivih grupa.

Rad u zajednici vrši se pešice, vidlјivim prisustvom policijskih službenika u uniformi na području sektora, u smenama koje odredi rukovodilac prema potrebama građana i zajednice.

1. Operativna delatnost vrši se obilaženjem i prisustvom policijskih službenika u građanskom odelu na sektorima, neposrednim opažanjem, ostvarivanjem komunikacije sa građanima, prikuplјanjem obaveštenja, traganjem za licima i predmetima, otkrivanjem, sprečavanjem i rasvetlјavanjem krivičnih dela, prekršaja i privrednih prestupa, pronalaženjem i hvatanjem učinilaca i obavlјanjem drugih zadataka.

Operativnu delatnost vrše dva ili više policijskih službenika, od kojih je jedan vođa. Izuzetno, u zavisnosti od stanja bezbednosti, operativnu delatnost danju može vršiti jedan policijski službenik.

Operativna delatnost vrši se pešice ili korišćenjem službenog vozila, plovila ili drugog prevoznog sredstva koje, po pravilu, nema službene oznake policije.

1. Obezbeđenje kao delatnost policije podrazumeva plansku aktivnost policijskih službenika koja obuhvata preduzimanje mera bezbednosne zaštite određenih javnih skupova/okuplјanja, ličnosti, objekata, prostora i transporta.

Broj policijskih službenika koji se anagažuju za vršenje obezbeđenja zavisi od bezbednosne procene i subjekta, odnosno objekta zaštite.

Obezbeđenje se vrši u uniformi policije ili u građanskom odelu saglasno prirodi konkretnog službenog zadatka.

1. Policijska pomoć kao delatnost policije podrazumeva plansku aktivnost koja se sastoji u primeni policijskih ovlašćenja radi omogućavanja bezbednog sprovođenja izvršenja, postupaka vansudskog namirenja, pružanja pomoći zdravstvenim radnicima, kao i pomoć u okviru saradnje sa organima državne uprave, drugim organima, organima teritorijalne autonomije, jedinicama lokalne samouprave i imaocima javnih ovlašćenja.

Broj policijskih službenika koji se anagažuju za pružanje policijske pomoći zavisi od bezbednosne procene.

1. Sprovođenje kao delatnost policije podrazumeva dovođenje lica sa područja jedne organizacione jedinice policije do službenih prostorija policije ili drugih organa na području druge organizacione jedinice policije.

Sprovođenje, po pravilu, vrše policijski službenici u uniformi čiji broj zavisi od procene rizika, broja i stepena opasnosti lica koja se sprovode i trajanja sprovođenja.

1. Kontrolni punkt je delatnost policije koja se vrši na putnim pravcima ili drugim mestima kada ostvarivanje bezbednosne zaštite zahteva organizovano vršenje provere identiteta lica, pregleda lica, prtlјaga i saobraćajnih sredstava i primenu drugih policijskih ovlašćenja ili policijskih mera i radnji.

Broj policijskih službenika koji se angažuju na kontrolnom punktu zavisi od razloga uspostavlјanja, a njihov rad organizuje policijski službenik koji je određen za vođu kontrolnog punkta.

Policijski službenici na kontrolnom punktu angažuju se, po pravilu, u uniformi.

1. Posebna akcija kao delatnost policije je planska i organizovana aktivnost, po pravilu, većeg broja policijskih službenika tokom koje se prema većem broju lica istovremeno primenjuju policijske mere i radnje i policijska ovlašćenja.

Za posebnu akciju angažuju se policijski službenici u uniformi i građanskom odelu, a za izvođenje određuje se rukovodilac akcije.

1. Kontrola saobraćaja predstavlјa nadzor nad poštovanjem zakonom utvrđenog sistema bezbednosti, mera i pravila ponašanja i u vezi sa tim preduzimanje propisanih zakonskih mera prema učesnicima u saobraćaju, primenom odgovarajućih procedura.

Delatnost kontrola saobraćaja vrši se na način propisan aktom ministra.

1. Regulisanje saobraćaja obuhvata postupanje kojim se postiže nesmetano i bezbedno odvijanje, odnosno bolјa i sigurnija protočnost saobraćaja na određenom području izdavanjem naređenja o načinu na koji učesnici u saobraćaju moraju postupati i ponašati se u saobraćaju na raskrsnici ili drugom mestu na putu.

Delatnost regulisanja saobraćaja vrši se na način propisan aktom ministra.

1. Uviđaj saobraćajnih nezgoda kao delatnost podrazumeva primenu pravila kriminalističko-taktičkih i forenzičkih metoda i sredstava, u cilјu prikuplјanja i obrade podataka, radi utvrđivanja činjenica pod kojima se dogodila saobraćajna nezgoda, radi sačinjavanja uviđajne dokumentacije i drugih poslova u skladu sa važećim propisima.
2. Lokalna delatnost obuhvata vođenje i ažuriranje evidencija, sačinjavanje planova i izveštaja, odlaganje, čuvanje i arhiviranje dokumentacije, održavanje odnosno prisustvo radnim sastancima, obavlјanje smotre, čuvanje i proveru ispravnosti naoružanja i opreme, prevoznih i drugih sredstava i slične zadatke.
3. Obuka kao delatnost podrazumeva planirano i organizovano stručno osposoblјavanje i usavršavanje policijskih službenika u okviru programa koje Ministarstvo realizuje samostalno ili u saradnji sa drugima.
4. Kurirska delatnost obuhvata aktivnosti preuzimanja, raznošenja i dostavlјanja službene dokumentacije, radnog materijala i opreme između organizacionih jedinica na način da službena pošilјka ne dođe u posed neovlašćenih lica.

Kurirsku delatnost vrše policijski službenici po pravilu u uniformi.

1. Kontrolna delatnost obuhvata proveru pravilnosti rada i sagledavanje obima i kvaliteta izvršavanja poslova i zadataka, pružanje stručne pomoći i usmeravanje rada policijskih službenika.

Kontrolnu delatnost vrše rukovodioci svih nivoa rukovođenja i policijski službenici po nalogu rukovodilaca organizacionih jedinica, po pravilu, u uniformi.

**IV. ORGANIZOVANјE RADA**

1. Rad na bezbednosnim sektorima i policijskim odelјenjima se organizuje kroz planiranje, usmeravanje i kontrolu rada policijskih službenika koja se vrše na nivou policijske uprave, policijske stanice i ispostave.
2. Mesečnim planovima rada policijske stanice, odnosno ispostave bliže se određuju zadaci na sektorima i policijskim odelјenjima u skladu sa analizom stanja bezbednosti i prioritetima definisanim u okviru policijsko obaveštajnog modela.

Komandir ispostave najmanje jednom mesečno održava radni sastanak sa ostalim rukovodiocima u ispostavi i vođama sektora na kome analizira stanje bezbednosti na području ispostave, određuje zadatke i definiše prioritete za rad u narednom periodu.

Pri planiranju rada komanidir ispostaveo bezbeđuje ustalјenost policijskih službenika na određenom sektoru i policijskom odelјenju, na duže vreme.

1. Komandir ispostave definiše konkretne zadatke, prati i usmerava rad policijskih službenika na njihovoj realizaciji i stara se o pravilnom vođenju, ažuriranju i korišćenju dosijea sektora i policijskog odelјenja.

Podršku u usmeravanju rada na sektorima pružaju ostali rukovodioci u ispostavi i policijski službenici kriminalističke policije kroz stručnu pomoć, ukazivanje na nove pojavne oblike krivičnih dela i prekršaja, događaje i pojave od značaja za stanje bezbednosti na sektoru i kroz učešće u izradi bezbednosne procene i drugih dokumenata koji su sastavni deo dosijea sektora i policijskog odelјenja.

1. U skladu sa mesečnim planom rada policijske stanice, odnosno ispostave vođa sektora i komandir policijskog odelјenja sačinjavaju plan rada kojim bliže definišu zadatke na sektoru i u policijskom odelјenju i dinamiku vršenja.

Vođa sektora i komandir policijskog odelјenja predlažu konkretne zadatke, vrste delatnosti i vreme njihovog vršenja, usmeravaju rad i pružaju stručnu pomoć policijskim službenicima angažovanim na sektoru i u policijskom odelјenju, ostvaruju stalnu komunikaciju sa policijskim službenicima angažovanim na sektoru i u policijskom odelјenju, policijskim službenicma kriminalističke policije i drugih linija rada i staraju se o pravilnom vođenju, ažuriranju i korišćenju dosija sektora i policijskog odelјenja.

**V. RAD POLICIJE U ZAJEDNICI**

1. Rad policije u zajednici obuhvata aktivnosti policije na sektorima i policijskim odelјenjima koje su usmerene na jačanje poverenja građana i zajednice u policiju, saradnju i partnerstvo policije sa zajednicom, razvijanje bezbednosne prevencije, problemski orijentisan radna ostvarivanju bezbednosne zaštite i na uvažavanje različitosti.

Jačanje poverenja građana i zajednice u policiju postiže se: kontinuiranom komunikacijom sa građanima i predstavnicima lokalnih, manjinskih, poslovnih, verskih i drugih zajednica i udruženja; informisanjem građana o radu policije i bezbednosnim događajima na području lokalne zajednice; organizovanjem rada informativnih centara, sastanaka sa građanima i predstavnicima zajednice i poseta jedinicama policije; organizovanjem rada prema potrebama građana i prioritetima zajednice.

Saradnja i partnerstvo policije sa zajednicom ostvaruje se učešćem u radu savetodavnih tela u okviru jedinica lokalne samouprave i uspostavlјanjem problemskih partnerstava sa drugim subjektima radi rešavanja bezbednosnih problema.

Učešće u radu savetodavnih tela i uspostavlјanje partnerstva vrši se u skladu aktom ministra kojim je uređen način obavanja policijskih poslova.

U radu savetodavnih tela, po pravilu, učestvuju načelnici policijskih uprava i načelnici policijskih stanica.

Razvijanje bezbednosne prevencije ostvaruje se: pravovremenim identifikovanjem uzroka i uslova koji pogoduju vršenju prekršaja i krivičnih dela; izradom i realizacijom programa i akcionih planova; organizovanjem delatnosti policije u skladu sa bezbednosnim potrebama, a posebno na unapređenju bezbednosne zaštite učenika i škola i ranjivih grupa; pružanjem saveta građanima o ličnoj i imovinskoj bezbednosti; uklјučivanjem građana i predstavnika zajednica u programe i akcione planove, vidlјivim prisustvom i stalnom mobilnošću policije.

Problemski orijentisan rad na ostvarivanju bezbednosne zaštite podrazumeva usmeravanje aktivnosti policije na rešavanje konkretnih bezbednosnih problema u zajednici koje se zasniva na analizi stanja, proceni rizika i pretnji kroz multisektorski pristup. Problemski orijentisane aktivnosti se implementiraju na osnovu planova koji sadrže identifikovane bezbednosne probleme, kratkoročne i dugoročne cilјeve, prioritete, resurse, partnere, rokove za implementaciju i sagledavanje efekata.

Aktivnosti problemski orijentisanog rada planiraju se i realizuju u okviru policijsko obaveštajnog modela.

Uvažavanje različitosti podrazumeva upoznavanje i prilagođavanje postupanja policije osobenostima pojedinih zajednica, njihovim običajima, praznicima, kulturom, navikama, interesima i potrebama, kao i izazovima i potrebama ranjivih grupa, uz pridržavanje utvrđenih i dostignutih standarda policijskog postupanja.

1. Rad policije u zajednici organizuje se kroz planiranje, usmeravanje i kontrolu rada koje se vrše na nivou policijske uprave i policijske stanice, odnosno ispostave za šta rukovodioci opredelјuju nosioce aktivnosti.

Policijska uprava saglasno strateškim i drugim planskim dokumentima Ministarstva i Direkcije policije planira i usmerava rad policijskih stanica i ispostava i obezbeđuje ostvarivanje lokalne saradnje i sprovođenje preventivnih aktivnosti u okviru rada policije u zajednici.

Mesečnim planovima rada policijske stanice, odnosno ispostave bliže se određuju preventivne aktivnosti policajaca za rad u zajednici saglasno prioritetima zajednice i očekivanjima građana i prioritetima definisanim u okviru policijsko obaveštajnog modela.

1. Komandir ispostave usmerava i koordinira rad policajaca u zajednici i drugih policijskih službenika angažovanih na prevenciji, izdaje konkretne zadatke o prostornom i vremenskom načinu realizacije aktivnosti prvenstveno u ostvarivanju komunikacije, prikuplјanju obaveštenja i stavova građana i zajednice od značaja za rad policije.
2. Nosilac aktivnosti u policijskoj stanici, odnosno ispostavi stara se o realizaciji planova, definiše konkretne zadatke, pruža podršku, prati i usmerava rad policijskih službenika i stara se o vođenju evidencije o radu policije u zajednici u skladu sa zakonom.
3. Vođa sektora ostvaruje stalnu komunikaciju sa policajcem za rad u zajednici, razmenjuje informacije o stanju bezbednosti i identifikovanim bezbednosnim problemima i rizicima na području sektora i pruža mu stručnu pomoć i podršku.
4. Policajac za rad u zajednici realizuje aktivnosti vršenjem delatnosti iz tačke 18. ovog uputstva, o čemu podnosi izveštaje.

**VI. DOSIJEI**

1. U policijskim upravama, policijskim stanicama i ispostavama formiraju se zbirke dokumenata o organizovanju i obavlјanju policijskih poslova u vidu dosijea.

Dosije se vodi ručno, odnosno na sistemu za automatsku obradu podataka i redovno se ažurira radi obezbeđenja njegove potpune operativnosti.

1. Dosije policijske uprave sadrži:
2. bezbednosnu procenu policijske uprave;
3. plan rada policijske uprave;
4. odluku o utvrđivanju područja ispostava, sektora i policijskih odelјenja;
5. odluke o utvrđivanju područja patrolnih i pozorničkih rejona;
6. skicu područja policijske uprave;
7. plan blokade područja policijske uprave;
8. akt jedinica lokalne samouprave o osnivanju savetodavnih tela za bezbednost.
9. Dosije policijske stanice i ispostave u sedištu policijske uprave sadrži:
10. bezbednosnu procenu područja stanice/ispostave;
11. plan rada policijske stanice/ispostave;
12. kopiju akta iz tačke 43. podtačke 3);
13. odluku o utvrđivanju područja patrolnih i pozorničkih rejona;
14. skicu područja policijske stanice/ispostave;
15. pregled sistematizovanih i popunjenih radnih mesta;
16. pregled naoružanja, tehničkih sredstava i opreme;
17. plan blokade područja policijske stanice, odnosno ispostave;
18. akt jedinice lokalne samouprave o osnivanju savetodavnih tela za bezbednost.
19. Dosije sektora i policijskog odelјenja sadrži:
20. kopiju akta iz tačke 43. podtačke 3);
21. odluku o utvrđivanju područja patrolnih i pozorničkih rejona;
22. bezbednosnu procenu područja sektora, odnosno policijskog odelјenja;
23. skicu područja sektora, odnosno policijskog odelјenja (sa obeleženim patrolnim i pozorničkim rejonima, ucrtanim naselјima, putnom mrežom, rečnim tokovima, važnijim objektima i sl, sa urađenom legendom).
24. Dosije saobraćajnog sektora sadrži:
25. kopiju akta iz tačke 43. podtačke 3);
26. odluku o utvrđivanju područja patrolnih i pozorničkih rejona;
27. bezbednosnu procenu područja sektora;
28. skicu područja sektora (sa obeleženim patrolnim i pozorničkim rejonima, ucrtanom putnom mrežom, važnijim putnim objektima i sl.);
29. pregled važnijih putnih objekata na sektoru (mostovi, raskrsnice, nadvožnjaci, podvožnjaci, tuneli i sl.)
30. pregled objekata interesantnih sa aspekta bezbednosti saobraćaja (vaspitno obrazovne ustanove, centri za obuku, tehnički pregledi, benzinske pumpe, zdravstvene ustanove, ugostitelјski objekti – naziv, adresa, broj telefona i sl.);
31. pregled servisa i radnji za popravku vozila (automehaničarske, autolimarske, autolakirerske, vulkanizerske i dr. – naziv, adresa, broj telefona i sl.);
32. pregled preduzeća za održavanje puteva sa punktovima zimske službe (naziv, adresa, broj telefona i sl.);
33. pregled preduzeća za šlepanje, uklanjanje vozila i dizalica posebnih namena (naziv, adresa, broj telefona, marka, tim, nosivost i registarske oznake dizalice i sl.);
34. pregled transportnih preduzeća (naziv, adresa, broj telefona i sl.).
35. Bezbednosne procene područja policijske uprave, policijske stanice, ispostave, policijskog odelјenja i sektora sačinjavaju se prema sledećim elementima:
36. opis i veličina sektora/područja, geografski položaj, naziv naselјenih mesta i mesnih zajednica, demografske karakteristike;
37. objekti od posebnog značaja, diplomatsko-konzularna i druga predstavništava stranih država i važnija preduzeća sa procenom rizika i pretnji po njihovu bezbednost;
38. objekti u kojima se pružaju usluge smeštaja, verski objekti, zdravstvene ustanove, vaspitno-obrazovne ustanove;
39. objekti, preduzeća i radnje koje se bave proizvodnjom, popravlјanjem, prepravlјanjem, prometom i prevozom eksploziva, oružja i municije;
40. objekti i punktovi u kojima se okuplјaju lica sklona vršenju krivičih dela, ugostitelјski ili drugi objekti gde češće dolazi do narušavanja javnog reda, mesta i kanali za ilegalno prelaženje državne granice;
41. analiza stanja bezbednosti koja sadrži statističke pokazatelјe i trendove stanja javnog reda i mira, kriminaliteta, bezbednosti saobraćaja, a u pograničnom području i pokazatelјe i trendove koji se odnose na obezbeđenje državne granice;
42. procene rizika i pretnji po bezbednost građana i imovine;
43. prioritete u radu koji su definisani u okviru policijsko obaveštajnog modela;
44. i drugim elementima od značaja za bezbednost građana i imovine.

**VII. PRELAZNE I ZAVRŠNE ODREDBE**

1. Ovo uputstvo će se primenjivati od dana dostavlјanja organizacionim jedicama Ministarstva, čime će prestati primena Uputstva o načinu organizovanju i vršenja poslova na bezbednosnom sektoru, ST 01 str. pov. br. 1308/97 od 8. aprila 1997. godine.
2. Organizacione jedinice uskladiće rad po odredbama ovog uputstva u roku od šest meseci od dana njenog dostavlјanja.
3. Dosije sektora i druga dokumenta koja su se vodila na osnovu Uputstva o načinu organizovanju i vršenja poslova na bezbednosnom sektoru, ST 01 str. pov. br. 1308/97 od 8. aprila 1997. godine zapisnički će se uništiti od strane komisije koju obrazuje rukovodilac organizacione jedinice u roku iz tačke 49. ovog uputstva.

01 br.

U Beogradu,\_\_\_\_2020.g.

**M I N I S T A R**

**UNUTRAŠNјIH POSLOVA**

**dr Nebojša Stefanović**